Περιτομή για αισθητικούς λόγους: Η περιτομή είναι ίσως η αρχαιότερη ιατρική – χειρουργική επέμβαση, αφού γνωρίζουμε ότι γινόταν μέχρι και στην Αρχαία Αίγυπτο. Όπως γνωρίζετε, πρόκειται για μια επέμβαση που κάνουν αναγκαστικά όσοι άνδρες ανήκουν σε συγκεκριμένες θρησκείες. Υπάρχουν όμως και πολλοί άνδρες που επιλέγουν να κάνουν αυτή την μικροεπέμβαση είτε για προληπτικούς είτε για καθαρά αισθητικούς λόγους. Δεδομένου λοιπόν ότι η περιτομή δεν θα γίνει για την επίλυση κάποιου ανδρολογικού προβλήματος όπως ή φίμωση αλλά θα γίνει για αισθητικούς λόγους, μπορεί να την αναλάβει ένας ειδικός πλαστικός χειρουργός για το καλύτερο δυνατό αποτέλεσμα.
Προσθετική όρχεων: Μπορεί να μην το γνωρίζετε αλλά πολλοί άνδρες γεννιούνται με έναν όρχι. Επίσης, μπορεί να γίνει και αφαίρεση ενός όρχι για ιατρικούς λόγους, όπως για την αντιμετώπιση του καρκίνου στο συγκεκριμένο σημείο. Υπάρχουν λοιπόν ειδικές πλαστικές επεμβάσεις με τις οποίες μπορεί να τοποθετηθεί στη περιοχή έναν ειδικό μόσχευμα ή εμφύτευμα, παρόμοιο με αυτό που χρησιμοποιείται στην αυξητική στήθους. Εννοείται ότι δεν θα αποκατασταθεί η λειτουργία του όρχι, αλλά το αποτέλεσμα θα είναι πολύ φυσικό και σίγουρα θα τονώσει την αυτοπεποίθηση του άνδρα.